ระเบียบสำนักงานปลัดกระทรวงสาธารณสุขระเบียบสำนักงานปลัดกระทรวงสาธารณสุขว่าด้วยการออกหนังสือรับรองให้แก่อาสาสมัครชาวต่างประเทศพ.ศ. ๒๕๔๓ โดยที่เป็นการสมควรกำหนดหลักเกณฑ์และวิธีการในการออกหนังสือรับรองให้แก่อาสาสมัครชาวต่างประเทศที่เข้ามาปฏิบัติงานด้านสาธารณสุขให้แก่องค์กรสังคมสงเคราะห์เอกชนเพื่อใช้เป็นหลักฐานประกอบการขออนุญาตต่อสำนักงานตรวจคนเข้าเมืองในการขออยู่ต่อในราชอาณาจักรเป็นการชั่วคราว สำนักงานปลัดกระทรวงสาธารณสุขจึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสำนักงานปลัดกระทรวงสาธารณสุขว่าด้วยการออกหนังสือรับรองให้แก่อาสาสมัครชาวต่างประเทศพ.ศ. ๒๕๔๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้อาสาสมัคร หมายความว่า คนต่างด้าว ซึ่งได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งปฏิบัติงานด้านสาธารณสุขให้แก่องค์กรสังคมสงเคราะห์เอกชนโดยมิได้รับค่าตอบแทนในรูปของเงินเดือนหรือค่าจ้างองค์กรสังคมสงเคราะห์ หมายความว่า มูลนิธิ สมาคม หรือนิติบุคคล ซึ่งดำเนินงานสังคมสงเคราะห์โดยเอกชนข้อ ๔องค์กรสังคมสงเคราะห์ใด ประสงค์จะให้สำนักงานปลัดกระทรวงสาธารณสุขออกหนังสือรับรองให้แก่อาสาสมัครเพื่อใช้เป็นหลักฐานประกอบการขออนุญาตต่อสำนักงานตรวจคนเข้าเมืองในการขออยู่ต่อในราชอาณาจักรเป็นการชั่วคราวองค์กรสังคมสงเคราะห์นั้นจะต้องปฏิบัติให้เป็นไปตามระเบียบนี้ข้อ ๕องค์กรสังคมสงเคราะห์ใด รับอาสาสมัครเข้ามาปฏิบัติงานด้านสาธารณสุขเป็นการประจำหรือเฉพาะคราวในองค์กรสังคมสงเคราะห์นั้นแจ้งรายละเอียดพร้อมกับส่งหลักฐานตามที่กำหนดไว้ในแบบ อสต./สธ. ๑ ท้ายระเบียบนี้ให้สำนักงานปลัดกระทรวงสาธารณสุขทราบภายในเจ็ดวันนับแต่วันที่อาสาสมัครเริ่มเข้าปฏิบัติงานองค์กรสังคมสงเคราะห์ใดรับอาสาสมัครเข้ามาปฏิบัติงานด้านสาธารณสุขก่อนวันที่ระเบียบนี้ใช้บังคับให้แจ้งรายละเอียดพร้อมกับส่งหลักฐานตามวรรคหนึ่ง ให้สำนักงานปลัดกระทรวงสาธารณสุขทราบภายในสามสิบวันนับแต่วันที่ระเบียบนี้ใช้บังคับข้อ ๖องค์กรสังคมสงเคราะห์ใด ประสงค์จะให้สำนักงานปลัดกระทรวงสาธารณสุขออกหนังสือรับรองให้แก่อาสาสมัครเพื่อใช้เป็นหลักฐานประกอบการขออนุญาตต่อสำนักงานตรวจคนเข้าเมืองในการขออยู่ต่อในราชอาณาจักรเป็นการชั่วคราวให้ยื่นคำร้องขอต่อสำนักงานปลัดกระทรวงสาธารณสุขเป็นการล่วงหน้าก่อนครบกำหนดการตรวจลงตราไม่น้อยกว่าสามสิบวันทั้งนี้ ตามแบบ อสต./สธ. ๒ ท้ายระเบียบนี้ข้อ ๗สำนักงานปลัดกระทรวงสาธารณสุขจะออกหนังสือรับรองให้แก่อาสาสมัครที่องค์กรสังคมสงเคราะห์ได้ยื่นคำขอตามข้อ๖ เมื่อปรากฏว่าอาสาสมัครผู้นั้น(๑) ได้ปฏิบัติงานด้านสาธารณสุขในองค์กรสังคมสงเคราะห์มาแล้วไม่น้อยกว่าสามเดือน(๒)เป็นอาสาสมัครที่องค์กรสังคมสงเคราะห์ได้เคยแจ้งรายละเอียดพร้อมส่งหลักฐานตามข้อ ๕ไว้แล้ว(๓) เป็นผู้ที่มิได้ปฏิบัติงานทางด้านการเมืองและไม่ประพฤติตนในทางที่ไม่เหมาะสมหรือขัดต่อศีลธรรมและวัฒนธรรมอันดีของไทยหนังสือรับรองตามวรรคหนึ่ง ให้เป็นไปตามแบบ อสต./สธ. ๓ท้ายระเบียบนี้ข้อ ๘อาสาสมัครที่ได้รับหนังสือรับรองตามข้อ ๗ หากมีการย้ายหรือเปลี่ยนแปลงที่อยู่หรือย้ายไปปฏิบัติงานในองค์กรสังคมสงเคราะห์แห่งใหม่ ให้องค์กรสังคมสงเคราะห์เดิมรายงานให้สำนักงานปลัดกระทรวงสาธารณสุขทราบภายในเจ็ดวันนับแต่มีการย้ายหรือเปลี่ยนแปลงทั้งนี้ ตามแบบ อสต./สธ. ๔ท้ายระเบียบนี้ข้อ ๙องค์กรสังคมสงเคราะห์ ต้องรายงานผลการปฏิบัติงานของอาสาสมัครให้สำนักงานปลัดกระทรวงสาธารณสุขทราบเป็นประจำทุกสี่เดือนทั้งนี้ ตามแบบ อสต./สธ. ๕ ท้ายระเบียบนี้ข้อ ๑๐ การยื่นรายละเอียดตามข้อ๕ การยื่นคำร้องขอตามข้อ ๖ หรือการรายงานตามข้อ ๘ หรือข้อ ๙ ให้ปฏิบัติดังนี้(๑) ในราชการบริหารส่วนกลางให้ยื่นหรือรายงาน ณกองการสาธารณสุขต่างประเทศ สำนักงานปลัดกระทรวงสาธารณสุข ถนนติวานนท์ อำเภอเมืองจังหวัดนนทบุรี(๒) ในราชการบริหารส่วนภูมิภาค ให้ยื่นหรือรายงาน ณสำนักงานสาธารณสุขจังหวัดที่อาสาสมัครปฏิบัติงานอยู่เมื่อสำนักงานสาธารณสุขจังหวัดได้รับเอกสารตามวรรคหนึ่งให้สำนักงานสาธารณสุขจังหวัดตรวจสอบความถูกต้องแล้วจัดส่งเอกสารดังกล่าวให้กองการสาธารณสุขต่างประเทศ เพื่อดำเนินการในส่วนที่เกี่ยวข้องต่อไปข้อ ๑๑การออกหนังสือรับรองตามข้อ ๗ ให้ผู้อำนวยการกองการสาธารณสุขต่างประเทศตรวจสอบความถูกต้องแล้วนำเสนอปลัดกระทรวงสาธารณสุขหรือผู้ที่ปลัดกระทรวงสาธารณสุขมอบหมายเพื่อออกหนังสือรับรองให้ต่อไปข้อ ๑๒ให้กองสาธารณสุขต่างประเทศหรือสำนักงานสาธารณสุขจังหวัดแล้วแต่กรณีตรวจสอบและกำกับดูแลให้เป็นไปตามระเบียบนี้ข้อ ๑๓สิทธิและหน้าที่ของอาสาสมัครตามระเบียบนี้ ไม่เป็นเหตุให้อาสาสมัครพ้นความผูกพันตามกฎหมายว่าด้วยคนเข้าเมืองให้ไว้ ณ วันที่ ๑๗ สิงหาคม พ.ศ. ๒๕๔๓สุจริต ศรีประพันธ์ปลัดกระทรวงสาธารณสุข[เอกสารแนบท้าย]๑.หนังสือแจ้งรายละเอียดเกี่ยวกับอาสาสมัครชาวต่างประเทศ (แบบ อสต./สธ. ๑)๒.คำร้องขอหนังสือรับรองเพื่อต่ออายุการอนุญาตพำนักในราชอาณาจักร (แบบ อสต./สธ. ๒)๓.หนังสือขอความอนุเคราะห์ให้ชาวต่างประเทศพำนักอยู่ในราชอาณาจักร (แบบ อสต./สธ. ๓)๔. ใบแจ้งย้ายสถานที่อยู่หรือสถานที่ทำงานของอาสาสมัครชาวต่างประเทศ (แบบ อสต./สธ. ๔)๕.แบบรายงานการปฏิบัติงานของอาสาสมัครชาวต่างประเทศ (แบบ อสต./สธ. ๕)(ดูข้อมูลจากภาพกฎหมาย)ชไมพร/แก้ไข๑๕ พฤษภาคม ๒๕๔๕จุฑามาศ/ปรับปรุง๙ ตุลาคม ๒๕๕๗[๑] ราชกิจจานุเบกษาเล่ม ๑๑๗/ตอนพิเศษ ๑๐๙ ง/หน้า ๓๐/๓๐ ตุลาคม ๒๕๔๓